
PROLEGOMENA  ANATOMICA. 


Cavum  mediastini  est  spatium  inter  mediastina  situm. 
Mediastina  autem  sunt  laminae  pleurae  parietalis  dex¬ 
trae  et  sinistrae,  quae  ab  anteriori  thoracis  latere  or¬ 
tae  et  ad  columnam  vertebralem  tendentes,  cavum 
utriusque  dimidii  thoracis  introrsus  secludunt  ita  ut 
altera  alteram  non  tangat,  sed  spatium  inter  se  relin¬ 
quant  tela  cellulosa  adipataque  repletum :  hoc  cavum 
mediastini  vocatur,  in  quo  varia  organa  sita  sunt  et 
singulae  organorum  partes. 

Hoc  autem  cavum  corde  pericardio  circumdato 
et  magnis  vasibus  ex  eo  oriundis  in  duas  divisum 
esse  dicunt  partes,  quarum  anteriorem  mediastinum 
anticum,  mediastinum  posticum  posteriorem  appellant: 
quae  supra  arcum  aortae  inter  se  cohaerent  et  prae¬ 
terea  supra  cum  tela  cellulosa  colli,  ita  quidem  ut 
ab  hac  in  mediastina  et  viceversa  aer,  liquores  vel 
etiam  solida  corpora  vix  impedita  possint  proficisci.  Infra 
autem  diaphragmate  a  cavo  abdominali  discluditur. 

Jam  cavum  mediastini  antici,  sterno  et  costis  a 
parte  anteriore,  a  parte  posteriore  pericardio  et  magnis 
vasibus  terminis  circumscriptum ,  minime  est  profundum, 
neque  longitudine  sternum  superat,  latissimum  est  in 
parte  superiore;  hoc  aetate  nondum  adulta  glandulam 


thyini  continet.  Sub  corpore  sterni  autem ,  ubi  me- 
diastina  ab  utroque  latere  arcuatim  vergentia  sese  fere 
attingunt,  valde  coarctatum,  et  ad  partem  inferiorem 
rursus  magis  magisque  dilatatum,  telam  cellulosam 
continet  mollem  plusminus  adipe  mixtam  atque  multas 
glandulas  lymphaticas. 

Cavum  mediastini  postici  omnibus  partibus  est 
majus:  nam  quum  latius  et  profundius  est  tum  etiam 
longius,  quippe  quod  secundum  totam  partem  thoraci¬ 
cam  columnae  vertebralis  se  extendit.  Non  modo  su¬ 
pra  cum  tela  cellulosa  colli  sed  etiam  infra  per  hia¬ 
tum  aorticum  cum  spatio  retroperitoneali  continuo  co¬ 
haeret,  Hoc  cavum  multa  continet  organa:  tracheam, 
oesophagum ,  aortam  descendentem ,  venam  azygon  et 
hemiazygon ,  ductum  thoracicum  et  permultas  glandulas 
lymphaticas ;  praeterea  autem  nervos  vagos  et  nervi 
sympathici  thoracicam  partem. 

Jam  vero  si  quaeritur,  num  cavum  mediastini 
suo  jure  in  duas  dividatur  partes,  videtur  hanc  ob 
causam  esse  negandum ,  quod  re  vera  nihil  est ,  quod 
illas  partes  inter  de  dirimat.  Tamen  satius  esse  duxi¬ 
mus  hanc  divisionem  retineri ,  quod  omnium  autorum 
numero  sacrosancta  quasi  facta  sit. 

Omnino  id  nobis  non  arrogamus  cavum  mediastini 
omnibus  partibus  recte  et  accurate  a  nobis  esse  depi¬ 
ctum  :  imrno  quum  apud  ipsos  anatomos  non  extra 
dubium  sit  nec  satis  argumentis  stabilitum  quod  de 
mediastino  statuunt,  etiam  nos  quae  de  mediastino  ex¬ 
posuimus  non  putamus  non  posse  in  dubium  vocari. 
Sagacissimi  enim  et  acutissimi  ingenii  autores  ut  Luschka 
et  Hamermk  diversa  docent  de  mediastini  rationibus, 

et  suis  uterque  nititur  argumentis  ex  sectionibus  ana- 

♦ 

tomicis  petitis :  Jam  nuperrime  Bochdalek  (Prager  Vier- 

teljahrschrift  XVII.  Jahrgang  1860.  Bd.  65.  p.  1)  prosilit 
permultis  sectionibus  demonstraturus,  tantum  abesse,  ut 
in  adultis  hominibus  —  in  quibus  pulmonum  inflamma' 
tionibus  et  pleurarum  non  pauca  variata  et  immutata 
sint  — *  eodem  modo  se  habeant  rationes  mediastini, 
ut  ne  in  infantum  quidem  cadaveribus  conditiones  me¬ 
diastini  sibi  constent.  Hic  enim  auctor  sub  finem  ca¬ 
pitis  primi  libelli  sui  p.  51  haec  docet:  „ Ueberblicken 
wir,  inquit,  prufend  die  lange  Reihe  der  voranstehen- 
den  Falle,  so  finden  wir,  wie  ausserordentlich  gross 
die  Mannigfaltigkeit  in  dem  Verhalten  des  Brustfells  an 
der  vorderen  Thoraxwand  ist,  uber  welche  Verschie- 
denheit  sich  auch  Pirogoff  in  seiner  Anatomia  topo- 
graphica  sehr  treffend  ausspricht,  indem  er  daselbst 
sagt:  „  Quoad  mediastinum  anterius  formam  et  dire¬ 
ctionem  septi  hujusce  etiam  diversissimas  esse,  in  uno 
eodemque  interstitio  intercostali  ex  disquisitione  sectio¬ 
num  transversarum  thoracis  patet.“ .  Man  wird 

durch  die  vorliegenden  auf  sehr  zahlreiche  und  genaue 
Untersuchungen  sich  stiitzenden  Sections  -  Ergebnisse-  zu 
der  Ueberzeugung  gebracht,  wie  in  nur  ausserst  weni- 
gen  Fallen  die  fraglichen  Verhaltnisse  des  Brustfells 
in  ali  en  Puncten  mit  einander  ubereinstimmen ,  und  wird 
es  begreiflich  finden ,  wie  schwer  es  unter  solchen  Um- 
standen  ist,  eine  durchgreifendere  Regel  fiir  das  Ver¬ 
halten  des  vorderen  Brustfellabschnitts  aufzufinden  und 
festzustellen.‘£ 


DE  CAVI  MEDIASTINI  TUMORIBUS 

IN  UNIVERSUM. 


In  cavo  mediastini  quod  modo  depinximus,  generum 
variorum  tumores  nascuntur:  in  quibus  abscessus,  qui 
inflammatione  et  suppuratione  glandularum  lymphatica¬ 
rum  vel  telae  cellulosae  in  cavo  mediastini  oriuntur, 
chirurgis  haud  levis  sunt  momenti.  Velut  anno  h.  s. 
LVI.  Tubingae  in  lucem  prodiit  dissertatio  inauguralis 
ab  Adolpho  Widemann  conscripta  (cf.  Virchow,s  Archiv 
12.  1857),  nova  et  accurata  observatione  mediastini- 
tidis  fibrinoplasticae  ornata. 

Nobis  autem  propositum  est,  de  solidis  tantam 
tumoribus  agere,  et  ne  hos  quidem  complectemur  omnes, 
sed  in  iis  acquiescemus  tractandis ,  qui  e  glandulis 
lymphaticis  et  e  tela  cellulosa  in  cavo  mediastino  ex¬ 
oriuntur,  Quare  glandulae  thymi  tumores ,  strumas  sub - 
sternales  et  aortae  aneurysmata  plane  omittemus,  vel 
tantum  ad  diagnosin  differentialem  adsciscemus. 

DE  CAVI  MEDIASTINI  TUMORIBUS 

SOLIDIS. 

Tumorum  solidorum,  de  quibus  nunc  sumus  dis¬ 
serturi  ,  secundum  rationes  anatomicas  quinque  sunt 
genera  :  I.  Lipomata ,  II.  Cystae ,  III.  Echinococci ,  IV.  Tu¬ 
mores  tuberculosi,  V.  Tumores  carcinomatosi. 

Quo  in  ordine  hos  tumores  disposuimus  a  levio¬ 
ribus  ad  maligniores  progredientes ;  quamquam  revera 
omnes  sunt  maligni ,  propterea  quod  tumores  in  cavo 
mediastini  siti ,  per  se  vel  levissimi ,  si  ad  certam 
magnitudinem  augentur ,  mole  sua  cordi ,  magnis  vasi- 
bus  et  pulmonibus  officiunt  ita  ut  brevi  tempore  fiant 
mortiferi. 

Tria  illa  genera  priora,  quum  sint  rarissima ,  obi¬ 
ter  absolvemus  eorum  que  observationes ,  quae  sunt  per¬ 
rarae  ,  paucis  afferemus.  Quod  attinet  ad  quartum  genus 
non  ignoramus  saepius  observari ;  sed  fere  non  observa¬ 
tur  nisi  in  infantibus  et  de  eo  jam  in  libro  de  infantum 
morbis  a  Barthez  et  Rilliet  accuratissime  et  copiosis¬ 
sime  disputatum  est.  Quare ,  praesertim  quum  ipse  tales 
tumores  nondum  observarim,  illum  librum  laudasse  et 
quae  in  his  maxime  digna  sunt  notatu  postea  referre 
puto  sufficere. 

De  quinto  vero  tumorum  genere,  carcinomatoso- 
rum  dico,  accuratius  disseram,  quum  quod  sunt  cre¬ 
berrimi  iidemque  maximi,  ideoque  symptomata  suppe¬ 
ditant  maxime  perspicua,  tum  quod  in  his  potissimum 
fulcior  observationibus  a  me  ipso  institutis. 

Itaque  quatuor  priorum  generum,  quae  ad  ana 
tomiam  pathologicam  pertinent,  paucis  exhibebo  et  in 
quinto  tantum  genere  aetiologiae,  symptomatologiae,  dia¬ 
gnosi,  prognosi  et  therapiae  incumbam  explicandis. 


DE  SINGULIS  MEDIASTINI 
TUMORIBUS. 

I.  LIPOMATA. 

Gignuntur  in  mediastino  antico  lipomata  ex  telae 
cellulosae  adipe  nimis  aucto,  quae  per  spatium  inter¬ 
costale  prope  sternum  prorumpunt,  vel  etiam  per  ipsum 
sternum  penetrant.  Pari  modo  fieri  potest,  ut  lipomata 
pectoris  externi  per  unum  vel  plura  spatia  intercostalia 
in  mediastinum  anticum  intrent :  Velut  in  exstirpando 
tali  lipomate  externo  accidit  autore  illustrissimo  Cru- 
veilhier*),  ut  in  ipsa  demum  operatione  lipomatis  rami 
nonnulli  in  mediastinum  pervadere  viderentur:  hinc  in¬ 
flammatio  et  suppuratio  in  mediastino  orta  homini  vitam 
ademit. 


II.  TUMORES  CYSTICI 

ITimores  cystici  in  mediastino  perrari  sunt.  Cystae 
simplices  in  cavo  mediastini  haud  scio  an  sint  inventae, 
tamen  earum  exemplum  reperi  nullum.  At  tumorum 


*)  cf.  Cmveilhiev,  Traite  d’anat.  pathol.  Tom.  III.  p.  315. 

dermocystoidium  in  mediastino  antico  sitorum  tres  om¬ 
nino  palam  factae  sunt  observationes.  Quarum  unam 
Gordon  (Medico  -  chirurg.  transactions  XIII.  12.)  affert : 
Tumor  erat  mediastini  antici ,  sensim  in  extremitate  ster¬ 
nali  claviculae  sinistrae  prorumpens,  cujus  ex  pulsatio¬ 
nibus  aneurysmatis  conjectura  capta  est.  Sed  obductione 
facta  cysta  apparuit,  quae  praeter  serum  et  adipem  ossis 
fragmentum  pluresque  continebat  dentes.  Ejusdem  obser¬ 
vationis  Nelaton  etiam  commemorationem  facit : 

„Nous  possedons  encore,  inquit,  une  observation 
fort  curieuse  de  tumeur  epigenetique ,  contenant  de  la 
matiere  sebacee,  des  poils,  un  fragment  d’os  que  Ton 
supposa  un  des  maxillaires ,  et  sept  dents ,  deux  canines, 
deux  incisives  et  trois  molaires.  Ce  fait  a  ete  recueilli 
par  le  docteur  Gordon  (Archives  generales  de  medecine, 
1826,  tom.  II,  p.  270.).  La  piece  anatomique  a  ete  com 
servee  par  le  docteur  Stanley/4 

Observationis  haud  dissimilis  Buchner  auctor  esi. 
(Deutsche  Klin.  1853.  N.  28.) 

In  muliere  enim  annos  XXXVI  nata ,  quae  per 
novem  menses  pectoris  gravitate  laboraverat,  tumorem 
deprehendit  cysticum  magnitudine  capitis  infantilis ,  qui 
dextri  dimidii  thoracis  partem  anteriorem  explens  cum 
dextri  pulmonis  lobo  inferiore  cohaerebat,  et  io  cavum 
suum  aortae  ascendentis  sanguinem  excipiebat.  Cujus 
tumoris  parietes  ex  tela  cellulosa  consistebant  massas 
cartilaginosas  et  ossificatas  continente,  intrinsecus  autem 
erant  dermoides.  Cavum  cystae  coagula  sanguinis  et 
fibrini  et  massas  adipatas  habebat. 

Tertia  observatio  nostris  diebus  a  Di\  Cordes 
(VirchovCs  Archiv  1859,  16.  Bd.)  memoriae  est  prodita. 
Miles  XXVIII  annos  natus  propter  catarrhum  gastricum 
acutum  in  nosocomio  Lubeckiensi  exceptus ,  ibique  peri- 

carditide  correptus  paulo  post  mortuus  est.  In  obductione 
praeter  pericardii  exsudatum  permultum,  quod  jam  in 
statum  metamorphoseos  lipodis  intraverat ,  tumor  media¬ 
stini  apparuit  cum  pericardio  omnibusque  partibus  vicinis 
cohaerens.  Hic  tumor  re  vera  erat  cysta  dermoides ,  cri¬ 
nium,  cutis  et  folliculorum  sebaceorum  neoplasmate  ex¬ 
structa.  Praeterea  continebat  fibroides  tumores ,  quibus 
ipsis  minores  includebantur  cystae  materia  liquida  re¬ 
pletae. 

Tumor  autem ,  quod  continuerat  liquoris ,  per  du¬ 
ctum  lumine  pennam  corvi  aequiparantem  in  pericardium 
effudisse  videbatur;  quo  factum  est  ut  pericarditis  exori¬ 
retur  secundaria.  Sed  quonam  ex  organo  cysta  nata 
sit  (an  e  glandula  thymi?),  quae  sit  natura  cystarum 
flavarum  magnitudine  granii  milii,  quomodo  denique 
perforatio  effecta  sit,  hucusque  crassis  occultatum  et 
circumfusum  latet  tenebris. 

Denique  non  erit  alienum,  ex  comparatione,  quam 
Cordes  inter  suam  et  Buechneri  observationem  instituit, 
nonnulla  ipsis  autoris  verbis  proferre :  „  Sieht  man  aus 
dieser  Beschreibung  sofort,  dass  es  sich  um  einen  mit 
dem  unsrigen  analogen  Fall  handelt,  so  fallen  doch 
mehrere  wesentliche  Unterschiede  zwischen  beiden  auf, 
die  ich  hier  noch  speciell  recapituliren  will,  da  mir  in 
ihnen  gerade  das  Hauptinteresse  zu  liegen  scheint; 
1)  war  jene  Gcschwulst  nacli  rechfcs  gelegen  und  com- 
municirte  mit  der  Lunge;  2)  war  kein  Erguss  im  Peri¬ 
cardium  vorhanden ;  3)  war  dort  ein  blasendes  Gerausch 
und  eine  Pulsation  durch  das  Eindringen  des  Blutes  aus 
der  Aorta  in  die  Geschwulst  beobachtet  worden;  4)  war 
die  vorspringende ,  die  Cyste  theilende  Leiste  dort  bei 
weitem  grosser  und  ganz  verknorpelt  und  verknochert, 
ais  hier,  wo  sie  rudimentar  blieb;  5)  zeigten  sich  da- 

mals  nur  mehr  minder  grosse  zerstreute  Haarboden  an 

den  Seitenwandungen ,  wiihrend  dte  Haare  hier  auf 

fibrosen  Geschwiilsten  gefunden  wurden ,  die  selbst  noch 

wieder  kleine  Cysten  enthielten ;  6)  war  diirch  die  Com- 

mnnication  mit  der  Aorta  Blut  in  die  Geschwulst  ge- 

drungen  und  fanden  sicli  Blutcoagula  und  Fibringerinnsel, 

in  beiden  Haare  eingeschlossen ;  in  unserem  Falle  bei 

wesentlich  anderen  Druckverhaltnissen  war  der  lnhalt  der 
% 

Geschwulst  iiTs  Pericardium  ubergetreten.“ 

III.  TUMOBES  ECHINOCOCCI. 

Tumoribus  cysticis,  quod  modo  absolvimus,  si¬ 
millimus  est  tumor  echinococci,  quem  unus  Wunder- 
lieh*)  in  mediastino  antico  mulieris  LV11I  annos  natae 
observavit:  „ein  faustgrosser  Muttersack,  inquit,  sass 
angeheftel  auf  dem  Zwerchfell  auf,  und  lag  zwischen 
rechter  Pleura  und  Pericardium,  enthielt  einen  zweiten 
Sack,  in  welchem  sich  7-— 8  taubeneigrosse  und  sehr 
zahlreiche  kleine  Blasen  befanden.  Der  linke  Leber- 
lappen  war  an  der  Stelle  mit  dem  Zwerchfelle  eng  ver- 
wachsen  und  bis  zu  einem  Drittel  seines  normalen  Lu- 
mens  atrophirt." 


IV.  TUMORES  TUBERCULOSI. 

Tumores  tuberculosi  in  adultae  aetatis  hominibus 
rarissime  inveniuntur.  Cujus  rei  testis  Nelaton,  „les 
autres  tumeurs  du  mediastin ,  inquit ,  sont  beaucoup 


*)  cf.  Wunderlich  Pathologie  u.  Therapie  III.  Bd.  p.  702. 

plus  rares :  ainsi  nous  n’avons  trouve  qu’une  seule  ob- 
servation  de  tumeur  produite  par  une  degenerescence 
tuberculeuse ,  avec  hypertrophie  des  ganglions  lympha- 
tiques,  encore  cette  observation,  qui  appartient  a  M. 
Gogue  (Bulletins  de  la  Societe  anatomique,  1833  ,  p. 
105.),  laisse  *t- elle  indecise  la  question  de  savoir  s’il 
n’y  avait  pas  en  meme  temps  degenerescence  ence- 
phalo'ide.“ 

Sed  infantes  hoc  morbo  saepissime  tentari  autores 
produco  Barthez  et  Rilliet ,  qui  in  libro  suo  quem  jam 
supra  laudavimus,  copiosam  monographiam  de  phtisi 
bronchiali  conscripserunt.  Nec  tamen  hoc  loco  omnia 
persequi  possumus.  Nam  ut  sparsas  omittamus  tuber¬ 
culorum  granulationes,  quae  nunquam  in  tumores  con¬ 
crescunt,  hic  de  infiltratione  tuberculosa  glandularum 
lymphaticarum  solum  dicendum  est,  e  qua  majores  ad 
magnitudinem  ovi  gallinacei,  sive  pomi  exoriuntur  tu¬ 
mores  :  qui  semper  cum  bronchis  aut  aliis  organis  vi¬ 
cinis  cohaerentes,  postea  emolliti  'et  non  raro  suppu¬ 
rantes  ,  abscessus  efficiunt ,  qui  interdum  capsulis  in¬ 
clusi  in  massam  cretaceam  abeunt.  Saepissime  hi  tu¬ 
mores  comprimunt :  venam  cavam  superiorem ,  vasa  pul¬ 
monalia,  tracheam  et  bronchos ,  pulmonem  ipsum,  nervi 
vagi  truncum  ejusque  ramos,  etiam  pharyngis  nervos, 
nervum  recurrentem  eo  loco ,  quo  aortae  arcum  Circuit, 
rarius  oesophagum. 

Accidit  interdum ,  ut  harum  glandularum  abscessus 
in  bronchos  vel  in  pulmones  perrumpant  ita  ut  minus 
accurate  intuenti  pulmonum  cavernae  esse  videantur. 

Rarissime  autem  et  cum  cavo  pleurae  et  cum  pul¬ 
monibus  cohaerent,  quo  pneumothorax  nasci  potest. 
Etiam  in  vasa  pulmonalia  ,  in  pericardium  etc.  interdum 
perforasse  eos  constat. 

Symptomata  autem  tumorum  tuberculosorum ,  ubi 
ad  certam  magnitudinem  increverunt,  fere  eadem  sunt, 
quae  in  tumoribus  carcinomatosis  fusius  persequemur, 
ad  quos  accuratius  explicandos  nunc  festinamus. 


V.  TUMORES  CARCINOMATOSI. 

Ex  omnibus  cavi  mediastini  tumoribus  carcino- 
matosos  et  praecipue  encephaloides  saepissime  inveniri 
inter  omnes  constat.  Quod  quum  alii  tum  Nelaton  com¬ 
probavit  multis  aliorum  observationibus,  quarum  illustrissi¬ 
mas  in  libro  suo : 

„Elemens  de  pathologie  chirurgicale  Tome  III.  p.  504  “ 
conscripsit  has : 

Bulletins  de  Ia  Societe  anatomique  1846.  p.  236  (De¬ 
vii  1  e) ,  ibid.  1847,  p.  411.  (Demarquay) ;  Journal 
d’Edimbourg,  avril  1840.  (Moore  Neligan). 

Bulletins  de  la  Societe  anatomique  1848.  p.  145  (Leudet), 
ibid.  1851,  p.  256.  (Labric.) 

Archives  generales  de  med.  avril  1848.  4e  serie,  t  XVI, 
p.  503» 


ANATOMIA  PATHOLOGICA. 

Ac  primum  quidem  tumores  carcinomatosi  in  cavi 
mediastini  tela  cellulosa  et  glandulis  lymphaticis  nasci 
possunt  primarii. 


16 


Hi  insignes  sunt  eu ,  quod  brevi  tempore  ad  ali¬ 
quot  librarum  moles  increscunt:  unde  fit,  ut  fere  nun¬ 
quam  mediastini  laminis  coerceantur  et  in  plurimis  ob¬ 
servationibus  simul  pleurae,  pericardii,  pulmonum  dege¬ 
nerationem  effecisse  legamus.  Qua  ratione  commotus 
Steuber  Dublinensis  statuit  hos  tumores  nunquam  in¬ 
veniri  primarios:  sed  satis  ejus  opinio  quum  aliorum 
tum  Leudeti  observationibus  accuratis  refutata  est. 

Tumores  in  cavo  mediastini  orti  in  omnes  partes 
crescunt,  praesertim  secundum  pectoris  axin  verticalem. 
Parte  enim  pectoris  anteriore  per  sternum  costarumque 
arcus  repressi,  cor  retro  urgent  et  interstitiis  cellulosis, 
quibus  magna  vasa  separantur,  sese  insinuant.  Tunc 
magnorum  vasum  massa  carcinomatosa  circumdatorum 
lumen  aut  conservatur  aut  compressum  diminuitur:  sae¬ 
pissime  hoc  accidit  in  venis ,  quippe  quarum  parietes 
magis  tenues  facilius  comprimuntur  quam  arteriarum. 
Huc  accedit  quod  parietes  venarum  ipsi  carcinomate 
contriti  et  corrosi  ideoque  latius  patentes  telam  carci- 
nomatosam  intrare  ibique  sanguine  circumlui  sinunt. 

Deinde  talis  quasi  stolo  carcinomatosus  in  cavo 
venae  saepenumero  prorepere  videtur,  velut  usque  in 
auriculam  cordis  dextram  descendisse  aut  collum  versus 
usque  in  venas  subclavias  vel  jugulares  internas  ascen¬ 
disse  eum  affirmant  Demarquay,  Little  et  alii. 

Aeque  atque  cor  tumores  mediastini  antici  alteru¬ 
trum  et  praesertim  quidem  dextrum  vel  etiam  utrum¬ 
que  submovent  pulmonem  ita  ut  denique  cavi  thoracis 
partem  anteriorem  vel  dimidium  ejus  expleant.  Quam 
ad  magnitudinem  ubi  tumor  increvit ,  pulmones ,  bronchi 
et  trachea  interdum  comprimuntur  et  actionibus  impe¬ 
diuntur. 

Postremo  massa  carcinomatosa  e  thoracis  cavo, 
quo  coarctata  erat,  plerumque  per  spatia  intercostalia 
prorumpit  et  sub  pectoralis  majoris  musculi  insertionibus, 
quem  propellit,  in  aspectum  lucemque  prodit.  Rarius 
sternum  vel  costae  perrumpuntur  ita  ut,  quod  obser¬ 
vavit  Lamberge,  in  superficie  sterni  nonnulli  molles 
appareant  tumores,  qui  momento  systoles  cordis  ryth- 
mice  procedunt  et  digito  pressi  in  cavum  thoracis 
relabuntur. 

Denique  bos  tumores  e  thoracis  apertura  superiore 
progerminasse  et  sub  tegmentis  cutaneis  colli  se  exten¬ 
disse  ex  aliis  constat  observationibus. 

Ratione  haud  dissimili  ii  utuntur  tumores,  qui  e 
partibus  proximis :  e  pulmonibus ,  e  mamma ,  e  costis, 
e  sterno  orti ,  in  cavi  mediastini  glandulas  lympha¬ 
ticas  et  telam  cellulosam  continuo  transeunt  ibique  ad 
massas  permagnas  increscunt.  Quorum  tumorum  im 
primis  retroperitoneales  insignes  sunt,  qui  in  mediastinum 
posticum  juxta  columnam  vertebralem  ascendunt.  Cujus 
rei  in  nosocomio  Juliano  Wirceburgensi  memoratu  non 
indignam  sed  parum  accuratam  ipse  feci  observationem : 

Vir  annos  c.  LX  natus  carcinomate  epitheliali,  quod 
a  sinistri  oculi  angulo  interno  ad  buccam  se  extendebat, 
per  exstirpationem  liberatus  est.  Quod  brevi  post  eodem 
loco  recrudescens  iterum  exstirpabatur  ita  ut  palpebra 
inferior  operatione  plastica  in  integrum  restitueretur. 

Fuerat  ille  semper  facie  cachectica  et  vegrandi 
macie  torridus,  nec  tamen  unquam  de  gravioribus  do¬ 
loribus  conquestus  erat.  Sed  quum  extremis  vitae  die¬ 
bus  apparatu  digesti vo ,  nempe  vomitu  et  diarrhoea, 

vehementius  laborasset,  subito  mortuus  est.  Diagnosis 
erat:  Marasmus  senilis. 

Dissectio  tamen  aliud  docuit.  Tumor  enim  me¬ 
dullaris  ad  magnitudinem  capitis  infantilis  e  tela  cellu¬ 
losa  retroperitoneali  profectus,  juxta  corpora  vertebra¬ 
rum  in  mediastinum  poslicum  usque  ad  thoracis  aper¬ 
turam  superiorem  ad  similitudinem  restium  nodosorum 
ascendit. 

Deinde  tumores  carcinomatosi  in  cavo  mediastini 
saepissime  existunt  secundarii.  Hi  autem  in  cavo 
mediastini  antici  sub  forma  singulorum  aut  plurium  no¬ 
dorum  conspiciuntur,  qui  vivo  homine  fere  nulla  effi¬ 
ciunt  symptomata.  Simul  cum  iis  canceres  semper  in¬ 
veniuntur  in  organis  vicinis ,  ut  in  pulmone  et  mamma, 
aut  in  corporis  partibus  remotioribus ,  aetate  istos  ante¬ 
cedentes. 

In  mediastino  postico  haud  raro  oriuntur  tumores 
medullares  eonjunctim  cum  pulmonum  degeneratione 
vel  singulis  in  iisdem  nodis.  Quos  varia  magnitudine, 
plerumque  structura  medullari  sed  nunquam  exulceratos 
vidit  Stokes.  Sed  omnes  pressionis  excentricae  effectus, 
quos  saepissime  in  aneurysmatibus  profundius  sitis  ob¬ 
servamus,  his  tumoribus  gigni  posse  facile  intelligitur. 

Ita  dislocant,  pulmones  deprimunt  diminuuntque 
tracheae  bronchiorumque  lumen ,  oesophagum  usque  ad  | 
dysphagiam  lethalem  comprimunt  obliterantque  arteriam  t 
subclaviam.  Cujus  rei  exemplum  narrat  Andral  in  li-  - 
bro  suo  „Clinique  medicale  quo  bronchum  dextrum  i 
per  massam  melanoticam  paene  dimidio  luminis  sui  di-  f 
minutum  se  vidisse  dicit.  Nec  tamen  unquam  ossium  j 
absorptionem ,  quam  aneurysmata  solent ,  efficere ,  neque  1 
thoracem  penetrare  observati  sunt. 

De  structura  anatomica  jam  supra  nonnullo 
commemoravimus.  Sunt  enim  mediastini  tumores  car- 
cinomatosi  plerumque  fungi  medullares ,  quemadmodum 
ex  observatione  Gallardi  (Omodei  Ann.  universal.  Dicemb. 
1839.  et  Schmidfs  Jahrbticher  1841.  Bd.  31.  p.  74.) 
et  ex  plurimis  aliorum  observationibus  facillime  intelli- 
gitur;  rarius  scirrhorum  speciem  prae  se  ferunt,  sae¬ 
pissime  e  forma  scirrhi  et  fungi  medullaris  mixti  vi¬ 
dentur. 

Apparent  autem  aut  sub  forma  nodorum  circum¬ 
scriptorum,  qui  sensim  ad  tantam  magnitudinem  ac¬ 
crescunt,  ut  omnia  organa  vicina  comprimant,  vel  ex 
thoracis  apertura  superiore  enituntur  vel  ejus  latus 
anterius  perforant  —  aut  sub  forma  infiltrationis  dif¬ 
fusae,  quae  omnibus  organis  in  cavo  mediastini  sitis 
tanquam  massa  cerea  circumfusa  atque  in  cor,  pul¬ 
mones  ,  pleuram ,  costas  et  sternum  progressa  mole  sua 
haec  omnia  organa  vehementer  premit*). 

Tumores  colioides  tam  raro  in  mediastini  cavo 
deprehenduntur,  ut  praeter  tres  observationes  accipia¬ 
mus  nullam.  Quarum  unam  a  Briquet**)  factam  ipsius 
verbis  hic  inserimus:  „Une  femme  de  quarante-deux 
ans,  et  qui  portait,  depuis  de  longues  annees,  une 
tumeur  au  sein,  mourut  a  Fhopital  de  la  Charite,  el 
Tautopsie  fit  voir  de  nombreuses  tumeurs  colioides  deve- 
loppees  dans  la  mamelle,  dans  les  ganglions  axillaires, 
dans  le  parenchyme  pulmonaire,  dans  les  plevres,  et, 
de  plus,  une  tumeur  de  meme  nature,  en  parde 
saillante  a  Texterieur,  au  niveau  du  sein  gauche,  tra- 

*)  cf.  Forsteri  observationem :  Patholog.  Anat.  p.  184. 

**)  Bulletins  de  Ia  Societe  anatoni. ,  1851,  p.  409. 

versant  les  espaces  intercostaux  pour  aller  remplir  les 
mediastins  anterieur  et  posterieur.“ 

Alteram  autem  praeclari  Stokes  observationem  fieri 
potest,  ut  falso  his  tumoribus  adscripserim.  Quod  ut 
aliis  facultas  dijudicandi  fiat,  observationem  ipsam  in 
medium  proponimus:  „In  der  anderenForm,  von  wel- 
cher  ich  jedoch  nur  ein  einziges  Beispiel  gesehen  habe, 
befand  sich  oberhalb  der  Bifurcation  der  Trachea  eine 
Kette  von  Geschwiilsten ,  die  die  Grosse  einer  Hasel- 
nuss  bis  zu  der  eines  Hiihnereies  hatten.  Diese  Ge- 
schwiilste  waren  alie  in  Cysten  eingeschlossen.  Einige 
enthielten  eine  vollkommen  fllissige,  rahmige  Materie, 
andere  dagegen  eine  dunkle,  geronnene  Fliissigkeit. 
Die  Lungen  enthielten  viele  Geschwiilste  derselben  Art.“*)  ] 

Denique  ili.  Lebert  in  libro :  Beitrage  zur  Kennt-  j 
niss  des  Gallertkrebses  “  (Virchow’s  Archiv  1852,  S.  192.)  \ 
historiam  in  medium  protutit  mulieris  annos  XLI1  natae,  j 
quae,  quum  per  annos  XII  carcinomate  colloide  mam¬ 
mae  sinistrae  laborasset,  inter  tabis  carcinomatosae  j 
symptomata  sociata  immensa  pectoris  gravitate  mortua  } 
est:  carcinoma  colloides  in  glandulas  axillares,  utrum  ; 
que  pulmonem,  pleuram,  glandulas  bronchiales  et  te-  t 
lam  cellulosam  utriusque  mediastini  se  profuderat. 


*)  cf.  Stokes,  Dublin- Journal  of  Medical  Science.  Vol.  XXI  7 
No.  LXII.  May,  1842, 

SYMPTOMATOLOGIA. 

Ouae  prima  symptomata  tumorem  mediastinalem 
indicant,  parum  dilucida  sunt  neque  idonea  in  quibus 
certum  et  firmum  judicium  nitatur.  Nonnulli  de  do¬ 
lore  vago ,  obtuso ,  non  distincto  regionis  sternalis  que¬ 
runtur.  Saepissime  sentiunt  continuam  oppressionem 
asthmaticam,  quae  interdum  ardoribus  et  doloribus  ra¬ 
pidis  pungentibusque  interrumpitur,  qui  ipsum  humerum 
et  tergum  occupant. 

Sunt  etiam  observationes  in  quibus  mirae  hyper¬ 
aesthesiae  thoracis  mentio  fit,  nempe  nervorum  subcu¬ 
taneorum  percussione  tactorum.  Plerumque  tussis  adest 
plus  minus  molesta,  vel  sicca  vel  cum  sputis  leviori¬ 
bus  et  mucosis,  interdum  non  sine  vehementioribus 
impetibus. 

Sed  ex  his  symptomatibus  cave  ne  certam  diagnosin 
statuas.  Certiora  habemus  symptomata  ea  quae  tu¬ 
mores  partes  vicinas  prementes  efficiunt.  Attamen 
quum  hi  tumores  et  variis  locis  siti  sint  et  crescendo 
multis  modis  immutentur,  consentaneum  est,  quae  effi¬ 
ciant  comprimendo  organa  diversa  vel  tantum  tangendo, 
et  ipsa  esse  varia  et  discrepantia. 

Varia  quae  tumoribus  comprimuntur  organa  per¬ 
lustrantes  primo  agimus  de 

1.  VASUM  COMPRESSIONE. 

Ex  vasibus  comprimi  possunt  vena  cava  superior, 
aorta,  venae  pulmonales  et  vena  azygos.  Quae  omnia 
in  obductione  ita  affectae  deprehenduntur,  ut  circula- 

tionem  in  iis  haesisse  eluceat.  Itemque  praesto  sunt 
observationes,  in  quibus  vasa  tumoris  compressione  plane 
obliterata  erant.  Exoriuntur  autem 

1.  ex  vena r u m  c o  m p r e s s  i  o  n e : 
a.  oedemata : 

Compressione  vasum  pulmonalium  excitatur  oedema 
pulmonum,  cavae  superioris  inprimis  faciei  oedema,  quod 
plerumque  a  palpebris  incipiens  postea  totam  faciem  oc¬ 
cupat.  Ita  Nelaton :  „La  veine  cave  superieure ,  inquit, 
Voreillette  droite  sont  -  elles  obstruees  par  la  masse  can- 
cereuse ,  la  circulation  cephalique ,  celle  du  bras  et  de 
la  partie  superieure  de  ia  poitrine  soiit  profondement 
geuees;  les  veines  de  ces  pa  ties  se  distendent  ,  se 
gorgent  de  sang  veineux ,  et  un  oedeme  plus  ou  moins 
considerable  ne  tarde  pas  a  se  montrer  comme  conse- 
quence  de  ces  troubles  circulatoires." 

Huc  pertinent  et  illae  observationes,  quae  tumores 
in  lumen  vasum  perforasse  docent:  id  quod  in  obser¬ 
vatione,  quam  a  Demarquay  factam  jam  supra  comme* 
moravinms ,  apparuit ,  ubi  altera  tantum  vena  anonyma 
tumore  obturata  circulationem  perturbaverat  et  ejusdem 
lateris  oedema  faciei  et  colli  effecerat.  Et  revera  signa 
huic  morbo  propria  sunt  oedemata  singularum  corporis 
partium ,  quae  semper  observari  solent ,  nisi  forte  com¬ 
pressio  organorum  circulationis  centralium  non  tam  ve¬ 
hemens  sit,  ut  inde  totius  corporis  gignatur  oedema, 
neque  aliae  adsint  complicationes  quae  idem  possint 
efficere;  quarum  complicationum  pericarditis,  pleuritis, 
exsudatum  pericardiale  et  pleurale  plerumque  ex  pleu¬ 
rarum  degeneratione  careinomatosa  nascuntur.  Neque 
tamen  haec  oedemata  eodem  semper  morbi  stadio  ap- 

parent,  neque  per  idem  temporis  spatium  durant.  Nam 
ubi  pluribus  hebdomadibus  ante  mortem  conspiciuntur, 
non  varo  intermittuntur;  contra  si  extremis  demum  vitae 
diebus  proveniunt,  usque  ad  obitum  ipsum  commoran¬ 
tur.  Ex  eo  autem  quod  oedemata  interdum  intermit¬ 
tantur,  non  refutatur  eorum  opinio  qui  tumoris  com¬ 
pressione  orta  esse  contendunt.  Similia  enim  fieri  in 
oedematibus  ex  cordis  vitio  profectis  et  extremo  gra¬ 
viditatis  tempore,  non  est  qui  neget.  Sed  crasin  hy- 
draemicam  e  cachexia  ortam  multum  ad  oedemata  pro¬ 
ducenda  valere  per  se  intelligitur. 

b.  Venarum  dilatationes 

inprimis  colli  saepius  in  observationibus  commemorantur. 
Similes  autem  sunt  dilatationibus  venarum  abdominis 
tumoribus  compressarum.  Plerumque  conjunctim  cum 
partium  oedemate  deprehenduntur;  tamen  in  observa¬ 
tione  a  Little  facta  oedema  deerat,  quamquam  venae 
valde  erant  dilatatae.  Haec  enim  in  illa  observatione 
explicanda  iste  tradit:  „Que  la  face  se  gonfla  subite- 
ment ,  Pextremite  du  nez ,  les  levres  et  les  oreilles 
etaient  pourpres  et  froides ,  la  langue  brunatre ,  la  face 
et  le  cou  gonfles,  les  veines  de  la  face  et  de  la  partie 
superieure  du  thorax  turgescentes ,  ainsi  que  les  veines 
des  extremites  superieures;  point  d’oedeme,  mais  une 
tumefaction  considerable  de  la  base  et  des  parties  la¬ 
terales  du  cou  et  de  la  poitrine  qui  paraissait  due  a 
une  dilatation  variqueuse  des  veines  sous  -  cutanees  “  *). 


*)  cf.  Little,  Archives  generales  de  medecine  avril  1848,  4e 
serie,  t.  XVI.  p.  503. 

2.  Ex  compressione  arteriarum, 

quae  ex  arcu  aortae  proficiscuntur,  pulsus  radialis  mi¬ 
nuitur,  plerumque  alterius  utrius,  raro  utriusque  bra¬ 
chii.  „Le  pouls  radial,  inquit  Nelaton,  est  generale- 
ment  petit,  presque  insensible,  ce  qui  peut  dependre 
a  la  fois  de  la  gene  apportee  aux  mouvemens  du  coeur, 
de  la  compression  du  tronc  aortique  lorsqifielle  existe; 
ou  de  1’adherence  des  parois  arterielles  au  canal  creuse 
dans  la  masse  cancereuse ,  ce  qui  doit  mettre  obstacle 
au  retrait  des  tuniques  arterielles  qui  s’opere  dans  la 
systole.a 

3.  Ex  compressione  cordis 

palpitationes  nascuntur,  quas  quidem  nostra  in  obser¬ 
vatione  vehementissimas  videbamus.  Easdem  ortas  esse 
dicunt 

II.  EX  COMPRESSIONE  NERVORUM 

inprimis  nervi  vagi.  Ceterum  saepe  nervorum  culpa 
turbari  respirationem  manifestum  est.  Itaque  sive  nervi 
qui  respirationi  inserviunt  sive  ii  qui  cum  his  arcte 
sunt  colligati ,  vel  acrius  incitentur ,  vel  premantur  et 
obstruantur,  intrinsecusve  pervertantur,  —  alterutris  ner¬ 
vis  laesis  etiam  respirationem  impediri  posse  perspi¬ 
cuum  est. 

Interdum  fila  nervosa  in  tumore  fere  evanescere 
videntur  ita  ut  jam  non  cernantur  oculis.  Nec  tamen 
semper  trunci  nervosi  structura  immutata  invenitur,  ve¬ 
hit  in  nostra  observatione  fila  nervi  vagi  jam  metamor- 
phosin  lipodem  inierant.  Itaque  qui  hoc  morbo  labo¬ 
rant,  gravibus  paroxysmis  difficilis  respirationis  saepis¬ 
sime  corripiuntur,  quibus  propemodum  exanimantur. 

Sed  facile  intelligitur  hanc  dyspnoeam  nasci  posse 

etiam 

IIL  EX  PULMONUM  TRACHEAEQUE  COMPRESSIONE. 

Illud  quidem  nemini  dubium  esse  non  potest,  quin 
omnia  quae  aut  nimis  comprimant  aut  infarciant,  aut 
inflexibiles  reddant  ac  rigidas  pulmonum  cellulas,  te* 
nuesque  aeris  canaliculos,  ad  has  pertinentes,  ea  simul 
laedant  respirationem.  Eodem  modo  trachea  tumore 
mediastini  vel  antici  vel  postici  compressa  causa  dys¬ 
pnoeae  esse  potest.  Nam  etsi  pressio  quae  a  tergo 
fit  coarctat  magis  et  facilius  tracheam,  quippe  ab  ea 
facie  cartilaginibus  non  munitam ;  potest  tamen  siqua 
pressio  a  fronte  validior  increscat,  adeo  constringere, 
ut  difficilem  respirationem  atque  postremo  mortem  afferat: 
quemadmodum  sarcoma  quod  Vorwaltnerus  sub  sterno 
ad  jugulum  usque  extensum  invenit,  ut  cordis  polypos 
opus  non  fuerit  advocari  ad  pueri  mortem  explicandam, 
quandoquidem  summo  sterno  non  sinebatur  ad  partem 
crescere  anticam,  tracheam  magis  magisque  increscens 
adeo  urgebat ,  ut  aeri  tandem  aditum  intercluderet  *). 

Hactenus  de  causa  angustiorem  spiritum  efficiente, 
seu  in  nervis  insideat ,  seu  in  pulmonibus ,  seu  in  tra¬ 
chea.  Nunc  nonnulla  adjiciamus 


DE  SIGNIS  PHYSICIS. 


Quae  inter  symptomata  localia  maxime  faciunt  ad 
diagnosin. 


*)  cf.  Ephem.  N.  C.  Dec.  3.  A.  7.  Obs.  144. 

1.  Inspectio. 

Quod  ad  inspectionem  pertinet ,  non  cognoscuntur 
ex  ea  perturbationes  anatomicae,  nisi  ad  altissimum 
gradum  progressae  sint.  Elucent  autem  tales  immuta¬ 
tiones  eo  magis,  quo  majorem  dimidii  thoracis  partem 
tumor  occupavit:  tunc  enim  hujus  partis  motus  respi¬ 
ratorii,  donec  plane  nulli  sint,  imminuuntur.  Atqui  si 
tumor  prope  sternum  et  costas  vel  prope  articulatio¬ 
nem  sterno  -  clavicularem  e  cavo  thoracis  erupit,  jam 
oculis  et  manibus  aeque  patet  *). 

2.  Palpatio. 

Vibratio  quae  manu  admota  sentitur  quandocun- 
que  aegrotus  loquitur  vel  tussit,  aut  pectoris  sani  recta 
et  justa  est,  aut  in  locis  quibus  tumor  tegitur,  tota 
evanuit. 

3.  Percussio. 

Si  tumor  permagnus  est,  percussionis  sonus  plane 
obtusus  auditur ,  ex  quo ,  modo  complicationibus  res  non 
turbetur,  situs  et  magnitudo  tumoris  satis  accurate  co¬ 
gnoscitur.  Pectoris  paries  plus  solito  percudenti  digito 
resistit.  Ceterum  ex  percussione  et  palpatione  quomodo 
organorum  situs  immutati  itemque  utrum  cor  ad  sini¬ 
stram  an  ad  dextram  an  ad  inferiorem  partem  promo¬ 
tum  sit  conjici  licet. 

Ex  tumore  mediastini  antici  sterni  pars  aliqua  vel 
etiam  totum  sternum  percudenti  sonat  obtuse :  qui  so¬ 
nitus  obtusus  secundum  tumoris  molem  non  raro  etiam 
praeter  mediastinum  auditur.  Tumore  mediastini  pos¬ 
tici  sonitus  non  ita  variatur,  ut  inde  certi  quidquam 


*)  cf.  N elatem.  1.  c.  p.  507. 

possit  concludi,  propterea  quod  maxima  tumoris  pars 
columna  vertebrali  ejusque  musculorum  stratis  haud  te¬ 
nuibus  obtegitur. 

4.  Auscultatio, 

In  auscultatione  strepitus  respirationis  in  anteriore 
pectoris  parte  omnino  abesse ,  aliis  contra  locis  strepi¬ 
tus  susurrans  offendi  potest  qui  quidem  parenchyma  pul¬ 
monis  compressum  monstrat.  Respiratio  bronchialis  tum 
demum  audiri  solet,  ubi  alteruter  pulmo  vel  in  parte 
aliqua  vel  tota  compressa  est;  quae  respiratio  vel  clare 
sonare  vel  levissima  esse,  quin  strepituum  omnium 
more  plane  tacere  potest ,  quando  bronchus  major 
nimis  compressus  vel  obturatus  est.  Consonantia  vocis, 
tussis  et  sonituum  catarrhalium  iisdem  quibus  respiratio 
bronchialis  utitur  conditionibus,  Si  tumoris  lobus  cor 
tegit,  pulsationum  soni  audiuntur  perclari  et  in  majore 
pectoris  parte;  alias  cor  nimis  pressum  obtusos  efficit 
sonos.  Aegrotus  quidam,  (autore  Walshe),  cujus  in 
pulmonis  radice  et  in  utroque  mediastino  massae  car- 
cinomatosae  congestae  erant,  duplicem  sentiebat  pulsa¬ 
tionem  juxta  dextram  mammam,  quum  cor  fere  sini¬ 
stram  axillam  pulsando  tangeret;  nullus  strepitus  in  isto 
loco ;  sonus  percussionis  ampboricus  iri  dextra  parte 
dorsi  inferioris  *). 

IV.  EX  COMPRESSIONE  OESOPHAGI 

glutiendi  difficultas  oritur  vel  etiam  plane  obturatur  oe¬ 
sophagus  ,  ut  fame  aegroti  pereant.  Ex  hoc  symptomate 
mediastini  postici  symptomata  maxime  cognoscuntur  **). 

*)  Walshe f  Nature  and  treatment  of  cancer.  London  1840. 
p.  355. 

**)  cf.  Nelaton  1.  c.  p.  507. 

SYMPTOMATA  GENERALIA. 

Symptomata  localia  majore  numero  adesse  solent 
imaginem  morbi  exprimentia  et  in  plurimis  observatio¬ 
nibus  per  longum  tempus  sola  conspiciebantur.  Tabes 
et  infirmitas  serius  quam  expectandum  videatur  accedit, 
tum  autem  rapido  cursu  procedens;  febris  vera,  ple¬ 
rumque  mediocris  partim  ex  inflammationum  complica¬ 
tionibus,  partim  ex  carcinomate  ipso  putrefacto  pendet; 
rarius  autem  hecticam  speciem  prae  se  ferens  inter 
sudores  nocturnos,  diarrhoeas  et  exacerbationes  non  le¬ 
ves  incedit.  Nervorum  systema  nihil  fere  tangi  videtur, 
tamen  interdum  cordis  nervorum  irritabilis  infirmitas  ob¬ 
servata.  Somnus  dyspnoea  praecipue  adimi  solet. 


DECURSUS  MORBI  ET  EXITUS. 

Certis  legibus  inviolatisque  quibus  singula  sym¬ 
ptomata  sese  excipiant  vel  conjuncta  cernantur,  desti¬ 
tuti  esse  videmur.  Plerumque  ubi  morbus-  magis  chro¬ 
nicus  est,  a  stadio  symptomatum  localium  stadium  ae¬ 
gritudinis  universalis  discernitur.  Symptomata  localia 
per  menses  complures  efficiuntur  haec  sola:  Pectoris 
dolores,  tussis  cum  sputis  siccis  vel  catarrhalibus ,  dys¬ 
pnoea  non  gravis.  Postea  ex  vasum  systematis  per¬ 
turbatione  et  inprimis  ex  physicali  pectoris  examine 
gravissima  conjiciuntur.  Stadium  extremum  aut  acutis 
symptomatibus  functionalibus  insigne  est:  continua  dys¬ 
pnoea  et  orthopnoea ,  suffocationis  impetibus ,  cyanosi 

—  ita  ut  aegrotus,  inter  signa  gravioris  morbi  orga¬ 
norum  respirationis ,  suffocatione  sensim  moriatur ,  raro 
tamen  in  ipso  suffocationis  accessu;  —  aut  sympto¬ 
mata  generalia  crescentia  progrediuntur  ita  ut  mors 
cachexia  carcinomatosa  continuo  aucta  efficiatur.  Cete¬ 
rum  semper  mortis  exitus  expectandus  *). 

Definiendo  quantum  temporis  spatium  morbus 
expleat,  quum  hoc  obest  quod  tempus  ab  anatomico 
morbi  principio  ad  initium  symptomatum  ipsorum  non 
est  qui  recte  aestimet,  tum  quod  observationes  hanc 
rem  fere  omnes  silentio  transeunt,  vel  certe  non  eo 
quo  par  est  modo  illustrant.  Hoc  quidem  constat,  mor¬ 
bum  ubique  celeri  cursu  progredi ,  stadiis  diversis  ex¬ 
templo  se  excipientibus;  nec  rara  fit  ut  aegroti  jam 
tertio  vel  quarto  mense  post  prima  symptomata  confi¬ 
ciantur. 


DIAGNOSIS. 

Tumorum  mediastinalium  diagnosis  perquam  diffi¬ 
cilis  est  nec  sine  multa  diligentia  erui  potest ;  quare 
levissima  quaeque  symptomata  accurate  respicienda  sunt. 
Plurima  quae  attulimus  symptomata  ex  organis  pectoris 
tumore  pressis  oriuntur ,  nec  possunt  oriri  nisi  ubi  tumor 
ad  majorem  molem  accrevit,  morbo  igitur  jam  diu 
adulto.  Idcirco  initio  morbi  maxime  difficillima  est 
diagnosis  neque  aliter  quam  per  exclusionem  statui 
potest. 


*)  cf.  Nelaton  1,  c.  p.  508. 

Ac  primum  quidem  in  diagnosi  id  agendum  est, 
ut  tumorem  solidum  in  thorace  situm  esse  comprobetur; 
tum  ut  discernatur,  num  tumor  intra  an  extra  pleu¬ 
ras  situs  sit:  huc  pertinet  cavere  ne  tumores  mediastini 
cum  carcinomatibus  pulmonum  infiltratis  confundantur 
- —  (quodsi  in  sputis  per  microscopum  particulae  telae 
carcinomatosae  cernuntur  e  carcinomate  pulmonum  pro¬ 
venisse  censendae  sunt,  propterea  quod  tumorum  me¬ 
diastinalium  sputa  eatarrhalia  esse  solent)  — ;  denique 
videndum  ut  rationes  anatomicae  conditionesque  accu¬ 
ratius  cognoscantur. 

Tumores  quum  in  pectore  lateant  difficillimum  esse 
potest  experiri ,  utrum  symptomatum  observatorum  talis 
tumor  an  forte  cordis  vitium  vel  etiam  aneurysma  aor¬ 
tae  sit  causa :  tamen  eo  quod  abest  stridor  susurrans, 
ex  celeri  tumoris  processu ,  aegroti  aetate,  oedematibus 
colli ,  capitis ,  brachiorum  circumscriptis ,  verisimilius 
erit,  tumorem  mediastini  adesse.  Etiam  si  tumor  in 
lucem  prodiit  facile  confundi  potest  cum  aneurysmate, 
nempe  si  pulsatione  moveatur;  sed  quae  alia  attulimus 
symptomata  etiam  tum  ad  statuendam  diagnosin  vale¬ 
bunt:  „GeschwuIste  im  Mediastinum,  inquit  Bamberger, 
sind  gewbhnlich  krebsiger  und  tuberculoser  Natur ;  sie 
unterscheiden  sicli  ofters  dadurch,  dass  die  durch  sie 
bedingte  Dampfung  den  ganzen  oberen  Theil  des  Ster¬ 
num  einnimmt,  wahrend  die  pulsirende  oder  sichtbar 
erschiitterte  Stelle  nicht  dem  ganzen  Umfange  der 
Dampfung  entspricht,  sondern  blos  den  unteren  Thei- 
len ,  die  liber  der  Aorta  ascendens  liegen ,  dass  sie  in 
grosser  Ausdehnung  ein  lautes  (von  der  Trachea  fort- 
geleitetes)  bronchiales  Athmen  horen  lassen ,  dann  dass 
sicli  ahnliche  Degenerationen  an  anderen  Stellen,  be- 
sonders  specifische  Anschwelluhgen  der  Hals»  undAchsel- 


ai 


driisen  vorfinden.  In  vielen  Fallen  ist  aber  eine  Ent- 
scheidung  wenigstens  durch  lange  Zeit  unmoglich“  *). 

Contra  si  tumor  ulla  pulsatione  caret  et  praeterea 
celeriter  crescit,  quaestio  etiam  facilius  solvitur. 

In  hominibus  qui  tormentis  supra  expositis  conti¬ 
nuo  cruciati  obeant,  signa  aegritudinis  universalis  non 
temere ,  certius  tumescentes  glandulae  lymphaticae,  nodi 
hepatis  etc.  cachexiae  carcinomatosae  tribuenda  sunt, 
quamquam  tumoris  mediastini  diagnosis  plerumque  carci¬ 
noma  denotare  solet. 

Aetatem  aegroti  non  licet  ita  ad  diagnosin  statuen¬ 
dam  adhiberi,  quasi  secundi  dimidii  aetatis  potissimum 
sint  mediastini  carcinomata**);  ex  multis  observationibus 
enim  satis  confirmatum  elucet,  hominum  florentis  aetatis 
magnum  numerum  mediastini  carcinomate  confectum***). 


AETIOLOGIA. 


De  aetiologia  hujus  morbi ,  ut  fere  omnium  carcino¬ 
matum  ,  plane  nihil  constat ;  sexum  alterum  altero  sae 
pius  his  carcinomatibus  tentari  ex  Koehleri  observati¬ 
onibus  non  apparuit;  at  fere  omnia  carcinomata  cavi 
mediastini  de  quibus  nos  accepimus  in  hominibus  prioris 
aetatis  adultae  dimidii  observata  esse  constat. 

Denique  si  quaeritur,  num  quae  cavo  mediastini 
continentur  saepius  quam  aliae  corporis  partes  carcino- 


*)  cf.  Bamberger ,  Herzkraukheiten ,  p.  434. 

**)  cf.  Kilgour,  Monthly  Journal,  Juni  1850. 

***)  cf.  Kohler,  Rrebskrankheiten,  p.  638. 

mate  corripiantur,  dicendum  erit,  secundarios  canceres 
satis  raro ,  rarius  primarios  ibi  observari. 


PROGNOSIS  ET  THERAPIA. 

In  hoc  morbo  quum  „  contra  vim  mortis  non  sit 
medicamen  in  hortis  ",  medico  symptomata  singula  im¬ 
primis  graviora  et  periculosiora  fortiter  impugnanda  sunt, 
et  ut  vita  quam  diutissime  servetur,  hyperaemiae,  hae¬ 
morrhagiae,  oedemata,  inflammationes  acutae  pleurarum, 
pulmonum,  bronchorum  quibus  aegroti  in  morbi  de¬ 
cursu  laborare  solent,  quam  diligentissime  curanda  sunt. 

Quoad  per  aegroti  vires  licet  antiphlogistica  me¬ 
thodus  est  tenenda;  omnino  primo  morbi  stadio  inedia 
adhibenda  videtur,  quam  licet  cum  jodi  usu  locali  et 
interiori  conjungi,  eo  magis  quo  diagnosis  morbi  jam 
magis  progressi  demum  certior  elici  potest.  Postea 
autem  methodum  roborantem  adhibendam  esse  per  se 
intelligitur.  Organa  respirationis  foveantur  et  incolumes 
conserventur  praecipue  aere  puro  eodem  que  leni.  Ex 
singulis  symptomatibus  dolores  acuti  antiphlogosi  locali, 
neuralgiae  intercostales  usu  morphii  endermatico,  dy¬ 
spnoea  cutis  irritationibus  imprimis  vesicatoriis  volatibi- 
libus  et  remediis  narcoticis  diminuantur ;  quamquam  thera¬ 
pia  ad  tormenta  dyspnoeae  et  asthmatis  lenienda  nihil 
valere  solet,  ut  omnino  morbus  nullis  remediis  tolli 
potest,  neque  chirurgorum  quidquam  juvat  operatio. 

Quare  Nelaton  :  „  Est  -  il  besoin  de  dire ,  inquit, 
que  la  medecine  el  Ia  chirurgie  sont  completement  iin- 
puissantes  dans  le  traitement  d’une  semblable  affection  ? 
—  En  1818,  Richerand  pratiqua  la  resection  de  deux 

cotes  cancereuses  et  d’une  portion  de  la  plevre  de- 
generee.  Cette  operation  fit  grand  bruit  dans  le  monde 
scientifique  a  Fepoque  ou  elle  fut  publiee.  Cependant, 
nous  sommes  loin  de  partager  Fenthousiasme  de  Percy, 
et  loin  de  voir  1  a  une  conquete  nouvelle  de  la  chi- 
rurgie,  nous  ne  voyons  qu’une  temerite  irreflechie  et 
une  observation  tellement  incomplete,  qu’il  n’est  pas 
meme  dit  quel  en  fut  le  resultat»  Uimpossibilite  ab- 
solue  de  reconnaitre  par  avance  toute  Fetendue  du  mal, 
de  preciser  ses  rapports  avec  les  vaisseaux ,  devra  tou- 
jours  arreter  un  chirurgien  prudent.“ 


b 

y  i  t  a. 

Natus  ego  sum  Otto  Ludovicus  Gustavus  Adolphus 
Seeligmuller  Numburgi  ad  Salam  primo  die  mensis  Apri¬ 
lis  anno  h.  s.  XXXVII,  patre  Friderico  Guilelmo  Seelig- 
miiller  advocato,  adhuc  vivo,  matre  Carolina  e  gente 
Doebel ,  qua  jam  diu  me  orbatam  esse  doleo.  Con¬ 
fessioni  addictus  sum  evangelicae. 

Primis  literarum  elementis  Conernae  imbutus  et 
apud  Hindorf  parochum  Farnstedtiensem ,  a.  h.  s.  Lll. 
scholam  quam  dicunt  realem  Halensem  adii.  Quam 
quum  per  annos  III.  frequentassem,  quamvis  cursum  in¬ 
ceptum  brevi  tempore  jam  emetitus  fuissem ,  ut  relin¬ 
querem  ,  amore  solo  commotus  sum  studiorum  altio- 
rum,  quibus  in  paedagogio  regio  Halensi,  quod  111, 
Krahmer  rectore  floret,  per  duos  annos  incubui. 

Hinc  auctumno  a.  h.  s.  LVIL  maturitatis  testimo¬ 
nio  munitus  Lipsiam  me  contuli,  ubi  ab  111.  Tuch  t.  t. 
Rectore  Magnifico  in  civitatem  universitatis  Lipsiensis 
receptus  per  semestre  hisce  interfui  scholis: 

111.  E.  H.  Weber  et  111.  E.  Weber  de  anatomia ,  111. 
Hankel  de  physice ,  III.  Poeppig  de  zoologia  et  de 
exercitationibus  zoologicis ,  111.  Hartenstein  de  logice. 
Cei.  Knetschke  de  encyclopaedia  et  methodologia 
medicinae. 

Sed  post  semestre  Halas  Saxonum  reversum  111, 
Moli  universitatis  Fridericianae  Halensis  cum  Viteber- 
gensi  consociatae  1. 1.  Rector  Magnificus  numero  civium 
academicorum  et  111.  Volkmann  t.  t.  gratiosi  ordinis  me¬ 
dicorum  decanus  spectatissimus  ordini  medicorum  me 
adscripserunt.  Ibidem  per  biennium  his  interfui  scholis : 

111.  de  Schlechtendal  de  botanice ; 

111,  Knoblauch  de  physice; 

111.  Heintz  de  chemia  anorganica  et  organica  et  de  dis¬ 
quisitionibus  chemicis  in  laboratorio  institutis; 

111,  Girard  de  mineralogia  et  de  exercitationibus  orycto- 
gnosticis ; 

111.  Volkmann  de  anatomia  descriptiva,  de  arte  ca¬ 
davera  dissecandi,  de  physiologia  experimentali ; 

111.  Schultze  de  osteologia  et  syndesmologia ,  de  ana¬ 
tomia  sensuum ,  de  arte  cadavera  dissecandi ,  de  ana¬ 
tomia  comparata ; 

111.  Welcker  de  anatomia  sensuum  et  de  arte  cadavera 
dissecandi ; 

111.  Krahmer  de  pharmacologia ; 

111.  Blasius  de  chirurgia,  de  fracturis  et  luxationibus, 
de  fasciis  rite  applicandis; 

Cei.  Manu  de  pathologia  generali, 

3  * 

Qua  in  urbe  per  biennium  versatus  tempore  pa¬ 
schali  a.  h.  s.  LX  Herbipolin  petii,  ubi  ab  111.  Edei  t.  t. 
Rectore  Magnifico  inter  cives  universitatis  literariae  Ju¬ 
lianae -Maximilianae  receptus,  per  duo  semestria  hisce 
interfui  scholis : 

111.  Bamberger  de  pathologia  et  therapia  speciali,  de 
morbis  cutaneis;  111.  de  Scanzoni  de  arte  obstetricia; 
111.  Linhart  de  akiurgia;  111.  Mulier  de  histologia,  de 
anatomia  topographica  et  de  physiologia  oculi;  111. 
Forster  de  anatomia  pathologica;  111.  Scherer  de 
chemia  physiologica  et  de  balneoiogia;  Cei.  Gerhard 
de  diagnostice  medica;  Doct.  Roth  de  syphilide,  de 
auscultatione  et  percussione;  Doct.  Eyssel  de  dia¬ 
gnostice  chirurgica:  Doct.  Seisser  de  arte  formulas 
medicas  concinnandi. 

Ibidemque  clinicis  interfui : 

medicis  111.  Bamberger;  chirurgicis  111.  Linhart;  obste¬ 
triciis  et  gynaecologicis  111.  de  Scanzoni;  psychia- 
tricis  111.  de  Marcus. 

Deinde  a.  h.  s.  LX1  Halas  redii,  iterumque  inter 
cives  universitatis  Fridericianae  ab  111.  Goeschen  t.  t. 
Rectore  Magnifico  receptus  absque  111.  Volkmann  t.  t. 
decano  ordini  medicorum  adscriptus  sum  et  per  seme¬ 
stre  his  interfui  scholis. 

111.  Blasius  de  exercitationibus  akiurgicis  et  de 
operationibus  ophthalmiatricis ;  111.  Krahmer  de  medicina 
forensi,  de  exercitationibus  pharmacologicis ;  111.  Volk¬ 
mann  de  physiologia  nervorum. 

Clinicis  interfui:  medicis  111.  Vogel ;  chirurgico- 
ophthalmiatricis  111*  Blasius ;  obstetriciis  111.  Hohl. 

Ouibus  omnibus  viris  de  me  optime  meritis  pio 
animo  gratias  ago  quam  maximas  semperque  habebo. 

lam  vero  tentaminibus  tam  philosophico  nec  non 
examine  rigoroso  rite  superatis  spero  fore,  ut  disser¬ 
tatione  thesibusque  publice  defensis  summi  in  medicina 
et  chirurgia  honores  in  me  conferantur. 


THESES. 


i. 

Broncliiectasis  sacciformis  inflammatione 
parietis  bronchialis  gignitur. 

II. 

E  remediis  optima  narcotica. 

III. 

Resectiones  nervorum  ad  sanandas  neural- 
gias  rejicio. 

IV. 

Cordis  soni  valvulis  efficiuntur. 


Venae  sectio  in  pneumonia  est  rejicienda. 


